20.9.2023 г.
BG
Официален вестник на Европейския съюз
L 231/207
ПРИЛОЖЕНИЕ IV
СЪЕДИНЕНИ АМЕРИКАНСКИ ЩАТИ Федерална търговска комисия WASHINGTON, D.C. 20580
Бюро на председателя
9 юни 2023 г.
Дидие Рейндерс Комисар по въпросите на правосъдието European Commission Rue de la Loi/Wetstraat 200 1049 Brussels Белгия Уважаеми комисар Рейндерс, Федералната търговска комисия („ФТК“) на Съединените щати оценява възможността да представи своите действия по прилагане на Принципите на Рамката за личните данни в отношенията между ЕС и САЩ („РЗЛД в отношенията между ЕС и САЩ“).
ФТК отдавна се е ангажирала с трансграничната защита на потребителите и неприкосновеността на личния живот, като поемаме ангажимент също да прилагаме свързаните с търговския сектор аспекти на тази Рамка.
ФТК изпълнява тази роля от 2000 г. насам във връзка с Рамката за сфера на неприкосновеност на личния живот, а от 2016 г. насам — във връзка с Рамката на Щита за личните данни в отношенията между ЕС и САЩ (1).
На 16 юли 2020 г. Съдът на Европейския съюз обяви за невалидно решението на Европейската комисия относно адекватното ниво на защита, стоящо в основата на Рамката на Щита за личните данни в отношенията между ЕС и САЩ, въз основа на проблеми, различни от търговските принципи, които ФТК прилага.
Оттогава САЩ и Европейската комисия водят преговори във връзка с Рамката за личните данни в отношенията между ЕС и САЩ в отговор на това решение на Съда на Европейския съюз.
Пиша Ви, за да потвърдя ангажимента на ФТК за стриктно прилагане на Принципите на РЗЛД в отношенията между ЕС и САЩ.
По-специално потвърждаваме своя ангажимент в три основни направления: 1) отдаване на приоритет на сезирания и разследване; 2) изискване на заповеди и контрол по тях; и 3) сътрудничество в областта на правоприлагането с органите за защита на данните („ОЗД“) от ЕС.
I.
Въведение
a.
Работа на ФТК за изпълнение на изискванията за неприкосновеност на личния живот и съответната политика ФТК разполага с широки правомощия за правоприлагане с гражданскоправни средства за повишаване на защитата на потребителите и насърчаване на конкуренцията в сферата на търговията.
Като част от правомощията ѝ в областта на защитата на потребителите ФТК осигурява прилагането на широка гама от закони за защита на неприкосновеността на (1) Писмо от председателя Edith Ramirez до Вера Йоурова, комисар по въпросите на правосъдието, потребителите и равнопоставеността между половете от Европейската комисия, в което се разглеждат действията от страна на Федералната търговска комисия по прилагането на новата Рамка на Щита за личните данни в отношенията между ЕС и САЩ (29 февруари 2016 г.), достъпно на адрес https://www.ftc.gov/legal-library/browse/cases-proceedings/public-statements/letter-chairwoman-edith-ramirez-vera-jourovacommissioner-justice-consumers-gender-equality-european.
Преди това ФТК се ангажира също да прилага програмата за сфера на неприкосновеност на личния живот.
Писмо от Robert Pitofsky, председател на ФТК, до John Mogg, директор на ГД „Вътрешен пазар“, Европейска комисия (14 юли 2000 г.), достъпно на адрес https://www.federalregister.gov/documents/2000/07/24/00-18489/issuanceof-safe-harbor-principles-and-transmission-to-european-commission Настоящото писмо заменя тези предишни ангажименти.